text: Javier Cercas: "'Terra Alta' serà una tetralogia"
  L'escriptor ja té al cap la continuïtat de la seva última novel·la
  Javier Cercas a l'estudi d''El món a RAC1'
  Actualitzada el 26-02-2020 06:34
  L'escriptor gironí ha avançat a El món a RAC1 que els protagonistes que ha creat per a la novel·la guanyadora del Premi Planeta 2019 tindran continuïtat en una sèrie de quatre novel·les més que Javier Cercas ja té al cap i que, fins i tot, podrien ser més.
  Amb 'Terra Alta' he tingut una sensació d'eufòria, d'haver trobat un territori nou
  Javier Cercas assegura estar enamorat del personatge de l'última novel·la, Melchor Marín, un inspector dels Mossos atípic, amb passat criminal i carregat d'odi i fúria, que continuarà protagonitzant la tetralogia. La seqüela es titularà Terra Alta 2 i passarà, sobretot, a Barcelona.
  Aquesta novel·la trenca amb el risc que patia de repetir-me
  L'escriptor de clàssics contemporanis com Anatomia d'un instant o Soldats de Salamina assegura que per a ell escriure una novel·la és formular una pregunta de la manera més complexa possible. I la que centra Terra Alta és la legitimitat de la venjança davant la injustícia.